open-index/open-wikipedia-markdown huggingface dataset:
מלכה שפיגל

**מלכה שפיגל** (נולדה ב-19 ביולי 1954) היא מוזיקאית ואמנית ישראלית החיה בברייטון. שפיגל הייתה חברה מייסדת בלהקת הרוק הישראלית, שפעלה באירופה, מינימל קומפקט. היא עבדה גם כנגנית סולו וכאמנית חזותית, והציגה במקומות בולטים כמו המוזיאון האירי לאמנות מודרנית ואולם הפסטיבלים המלכותי. היא חברה בהרכב גית'ד (Githead) עם בן זוגה קולין ניומן , ועם רובין רימבווד  ומקס פרנקן .

## ביוגרפיה
שפיגל החלה  את דרכה בעולם המוזיקה והאמנות כשעברה מתל אביב בתחילת שנות השמונים לאמסטרדם. היא הקימה את מינימל קומפקט עם ברי סחרוף וסמי בירנבך. במסגרת הלהקה ניגנה בבס ושרה מספר שירים, אחד מהם – *When I go* – נחשב לאחד השירים הבולטים של הלהקה ומככב בסרט מלאכים בשמי ברלין.

הפעילות במינימל קומפקט מיקמה את שפיגל כחלוצה בפוסט-פאנק, זרם מוזיקלי שמשך קהל גדול ונלהב ביבשת אירופה ומחוצה לה לאורך שנים. בין השנים 1981 ל-1988 הלהקה התרחבה וכללה את המתופף מקס פרנקן והגיטריסט רמי פורטיס. הלהקה יצרה קשרים עם מוזיקאים רבים ומוערכים והקליטה עם טוקסידומון, פיטר פרינספל, ועם קולין ניומן, מלהקת Wire, שגם הפיק אחד האלבומים שלהם.

שפיגל החלה לעבוד עם קולין נוימן החל משנת 1986 ויחד הם יצרו את "Commercial Suicide" ואת "It Seems". הזוג התחתן בשנת 1986 ועברו ללונדון בשנת 1992, אז גם הקימו את הלייבל "Swim ~", שכלל פרויקטים שלהם ושל אמנים נוספים.

בשנת 1996 יצרה שפיגל את המיצב Immersion במוזיאון האירי לאמנות מודרנית בדבלין, דבר שמיצב אותה כאמנית חזותית בנוסף להיותה מוזיקאית. במהלך השנים 2000 עד 2002 היא השלימה תואר באמנות יפה, והתמחה בווידאו וצילום. מאז יצרה עבודות וידאו וקליפים לסרטים למספר להקות. זאת, לצד אוסף נרחב של עבודות צילום.

בשנת 2004 הקימו שפיגל, ניומן ורובין רימבו את גיטהד, כששפיגל מנגנת בס, ושלושת החברים חולקים ווקאל.

## דיסקוגרפיה
### סולו
* ראש בלטה Swim ~ (1993)
* Hide (להתחבא) Swim ~ (1997)
* My Pet Fish (דג המחמד שלי) Swim ~ (1997)
* Every Day Is Like The First Day (כל יום הוא כמו היום הראשון) Swim ~ (2012)
* Gliding (דואה) Swim ~ (2014)

### אלבומים משותפים
* אלבומים עם מינימל קומפקט
* *Tree* (עץ) עם ההרכב Oracle Swim ~ (1994)
* *Oscillating* (מתנדנדת) בצמד Immersion Swim ~ (1994)
* *Full Immersion (Remixes)* בצמד Immersion Swim ~ (1995)
* *Bastard* (ממזר) של קולין ניומן Swim ~ (1997)
* *Low Impact* (השפעה מועטה) בצמד Immersion Swim ~ (1999)
* אלבום הופעה עם קולין ניומן Swim ~ (1999)
* *Headgit* עם ההרכב Githead Swim ~ (2004)
* *Profile* (פרופיל) עם ההרכב Githead Swim ~ (2005)
* *Art Pop* עם ההרכב Githead Swim ~ (2007)
* *Landing* (נחיתה) עם ההרכב Githead Swim ~ (2009)
* *Waiting For A Sign* (מחכה לסימן) עם ההרכב Githead Swim ~ (2014)

## קישורים חיצוניים
* 

* 

## הערות שוליים

קטגוריה:בסיסטים ישראלים
קטגוריה:בסיסטיות ישראליות
קטגוריה:צלמות ישראליות
קטגוריה:צלמים ישראלים
קטגוריה:זמרות ישראליות
קטגוריה:זמרים ישראלים
קטגוריה:תל אביב-יפו: אישים
קטגוריה:מוזיקאיות ישראליות
קטגוריה:מוזיקאים ישראלים
קטגוריה:אמניות ישראליות
קטגוריה:ישראליות שנולדו ב-1954
קטגוריה:ישראלים שנולדו ב-1954
כוויית אבקה

**כוויית אבקה** היא כווייה הנגרמת כתוצאה מחשיפה לגזים לוהטים היוצאים מלוע כלי ירייה בעת הירי.

כוויות אלו נגרמות רק כאשר האדם עומד קרוב מאוד ללוע כלי הירייה, ממנו יוצאים הגזים, משום שהגזים מתפוגגים במהירות. כוויית אבקה משמשת לעיתים כאימות במקרה שמסקנת הפתולוג היא כי האדם נורה מטווח קצר.

## הערות שוליים

אבקה
קטגוריה:נשק קל
קטגוריה:אבק שרפה
מרדכי פודכלבניק

**מרדכי פודכלבניק** או **מיכה פודכלבניק** (בפולנית: **Mordechaj Podchlebnik**; 1907 – 1985) היה יהודי פולני ששרד בשואה. במשך כמעט שנתיים היה חבר בזונדרקומנדו במחנה ההשמדה חלמנו בפולין הכבושה. פודכלבניק היה אחד משלושה אסירים (או יותר) שברחו ליער שסביב אזור הקבורה ההמונית בחלמנו.

## ביוגרפיה
פודכלבניק נולד ליעקב וסוסיה (זוסיה) לבית וידבסקה מקולו. הוא היה עד לגירוש אביו, אמו, אחותו עם חמשת ילדיה, ואחיו עם אשתו ושלושה ילדיהם. בתחילת 1942  ברח ממחנה חלמנו, לאחר שהייה של 10 ימים בקומנדו של עבודות כפייה. הגיע לעיר ז'שוב (ריישא), והסתתר שם עד לשחרורו של האזור בידי הצבא האדום. פודכלבניק היה עד מפתח בשנת 1945 במשפטי חלמנו של אנשי האס-אס לשעבר במחנה חלמנו. בשנת 1961 העיד במשפט אייכמן בירושלים. פודכלבניק התראיין לסרט הדוקומנטרי שואה.

### עדותו במשפט אייכמן
בעדותו במשפט אייכמן, פודכלבניק סיפר את סיפורו. הוא סיפר שעם פרוץ המלחמה התגורר בעיירה בשם קולו (kolo), ומשם התחילו הגרמנים להוציא אותם לחלמנו לעבודה. בסוף שנת 1941, שוטרי הס"ס ושוטרים גרמנים לקחו קבוצה של 30 איש חזקים, כשירים לעבודה, והעבירו אותם לארמון בחלמנו ומשם במכונית למחנה. שם הם נספרו והורדו למרתף שנסגר אחריהם ללא אפשרות יציאה. על פי עדותו, על הקיר היו כתובות: "איש לא יוצא מכאן חי, כל אשר יוכל יציל את נפשו, כל יום, כל לילה הולכים 2-3 מאתנו ואינם חוזרים עוד. איש אינו חי כאן זמן רב, כשמוציאים אנשים לעבודה, מהם מתים ביריות." למחרת, הוא סיפר, הגיעו משאיות עם אנשים שנשלחו לבית מרחץ ומשם הועלו למשאיות גז. לאחר מכן, נלקחו 5 אנשים מן המרתף ונדרשו לאסוף את החפצים והנעלים של הגופות. כל יום, יצאו קבוצת אנשים לעבודה ותמיד חזרו פחות 2-3 שהיו תשושים מכדי לעבוד. לאחר שרוקנו את המשאיות מן הגופות, הורידו מהם את שיני הזהב והניחו את הגופות ליד הבורות שחפרו במהלך העבודה והם התבקשו לקבור אותם. באחת הפעמים הורידו מהמשאית את אשתו ואת ילדיו. מרדכי נשכב לידם וחיכה שירו בו, אך קראו לו לקום משום שהיה חזק. כשרצה להתאבד, חבריו שכנעו אותו לנסות להציל את עצמו, וכך ברח מן המשאית והתחבא במתבן של איכר במשך יומיים.

## קישורים חיצוניים

* מרדכי (מיכאל) פודכלבניק - חלמנו, במוזיאון ארצות הברית לזכר השואה (USHMM)

## הערות שוליים

קטגוריה:זונדרקומנדו
קטגוריה:יהודים פולנים
קטגוריה:ניצולי השואה: פולין
קטגוריה:אסירים במחנה חלמנו
קטגוריה:פולנים שנולדו ב-1907
קטגוריה:פולנים שנפטרו ב-1985
אבלן לחוץ

**אַבְּלָן לָחוּץ** (שם מדעי: *Ablennes hians*) הוא מין של דג ממשפחת השפודניים ומין יחיד בסוגו החי ב ובאזור האינדו-פסיפי, כולל מפרץ אילת.

אבלן לחוץ מגיע לאורך מטר והוא בעל גוף לחוץ, שנתן לו את שמו. הגב בצבע חום ירקרק, הגחון כספי וכתמים כחולים בשני הצדדים.

אבלן לחוץ בעל שיניים רק בלסתות והוא ניזון בעיקר מדגים קטנים, חסילונים ודיונונים.מצב השימור של הדג הוא ללא חשש.

מין זה תואר על ידי החוקר אשיל ולנסיין ב-1846.

## קישורים חיצוניים

## הערות שוליים

קטגוריה:טקסונים שתוארו בידי אשיל ולנסיין
קטגוריה:שפודניים
קטגוריה:דגים במפרץ אילת
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1846
אדרון ים סופי

** אִדְרוֹן יַם סוּפִי** (שם מדעי: *Hypoatherina temminckii*) הוא דג ממשפחת האדרוניים החי במפרץ אילת וגם באזור האינדו-פסיפי עד לאיי קוק, איי קרוליין וקווינסלנד שבאוסטרליה.
## מאפיינים
אורכו 12 סנטימטרים והוא בעל גוף דק כמו של סרדין עם קוץ אחד או שניים בסנפיר הגב הראשון.

אדרון ים סופי ניזון בעיקר מפלנקטון. כמו שאר האדרוניים הוא דג מאכל.

דג זה תואר על ידי החוקר פיטר בליקר במאה ה-19.

## קישורים חיצוניים

קטגוריה:טקסונים שתוארו בידי פיטר בליקר
קטגוריה:בעלי חיים שתוארו ב-1853
קטגוריה:אדרוניים
קטגוריה:דגים במפרץ אילת
צה"ל רשתי

**צה"ל רשתי** היא מערכת מחשוב בפיתוח, "ענן" המהווה תשתית אינטרנט מבצעית צה"לית, במטרה לאפשר שיתוף מידע מבצעי בין זרועי. הרשת עושה שימוש בארכיטקטורה פתוחה שמאפשרת לשלב בה יכולות חדשות ושואפת לאפשר שימוש במאגרי מידע גדולים קיימים שהיו לא נגישים במידה רבה קודם להקמתה.
התוכנית נדרשה על ידי הרמטכ"ל בשנת 2013, אושרה במטה הכללי ב-2014 ופיתוחה החל בשנת 2015.

מערכת המחשוב מבוססת טכנולוגיית Red Hat.

בשנת 2016 אמר קצין קשר ותקשוב ראשי תא"ל נתי כהן כי "האתגר הוא גם לנצל את המידע ולהשתמש בו לזיהוי אנומליות בשדה הקרב, הערכת הישג, הפעלת בינה מבצעית אל מול אתגרי שדה הקרב, תגובתיות ליוזמה מבצעית, הנגשת היכולות המתקדמות ללוחם ולמפעיל האש, זיהוי הזדמנויות מבצעיות וסיכונים".

## הערות שוליים

קטגוריה:מחשוב ענן
קטגוריה:המחשוב בצה"ל
קטגוריה:ישראל: מיזמי ביטחון עתידיים
וולוו בראג'

**וולוו בראג', וולוו סטארקֶה, וולוו ראסקֶה** (בשוודית: **Volvo Brage/Starke/Raske**) היא סדרת משאיות בינוניות מתוצרת וולוו משאיות בבעלות יצרנית הרכב השוודית **[[וולוו]]** אשר יוצרה בין השנים 1954–1972 בשוודיה.

יוצרו 29,500 יחידות.

## היסטוריה
בשנת 1954 הציגה וולוו את המשאית הבינונית "L370 Brage", במשקל של 4.5 טון. בדגם הורכב מנוע בנזין עם שסתומים עליונים. בשנת 1955 הגיע הדגם "L360" הפשוט יותר, עם משקל עומס של 3.5 טון ומנוע בעל שסתומים צידיים. ייצור ה-"L360" הופסק כבר בשנת 1957. מכוניות מוקדמות היו בעלות תיבת הילוכים בעלת ארבעה הילוכים לא מסונכרנים, אך עד מהרה הוחלפה בתיבת הילוכים מסונכרנת בעלת חמישה הילוכים. הביקוש למשאיות מנועי בנזין פחת עם עליית מחירי הדלק וייצור דגם ה-"Brage" הופסק בשנת 1963.

יחד עם דגם ה-"Brage" הוצגה גם גרסת הדיזל "L375 Starke", עם משקל עומס של 4.5 טון. בשנת 1955 נוסף דגם ה-"L365" הפשוט יותר, עם משקל עומס של 3.5 טון, אך ייצורו הופסק שוב בשנה שלאחר מכן. "סטארקה" החליף את תיבת ההילוכים הלא מסונכרנת שלה בתיבת הילוכים מודרנית יותר בעלת חמישה הילוכים.

בשנת 1961 המכונית שינתה את שמה ל-"L465 Starke".

בשנת 1961 הגיע דגם "Raske L475" הגדול יותר, עם משקל של 5 טון. בנוסף למנוע הדיזל של דגם ה"סטארקה", הוא היה מצויד גם במנוע דיזל-טורבו.

משנת 1962 הוצע דגם ה-"L4751 Raske Tiptop".

בשנת 1965 הציגה וולוו את דגם ה-"N84". השינוי היחיד הנוסף היה שהמשאית קיבלה מנוע עם נפח גדול יותר, 5,130 סמ"ק.

## סדרות
* "L360" – יוצרה בין השנים 1955–1957.
* "L370" – יוצרה בין השנים 1954–1963.
* "L365-475" – יוצרה בין השנים 1955–1965.
* "L475" – יוצרה בין השנים 1961–1965.
* "N84" – יוצרה בין השנים 1965–1972.

## תצורות דגמי "וולוו בראג', וולוו סטארקֶה, וולוו ראסקֶה"
* משאית בינונית.
* מכלית (משאית) (ראו תמונות).
* אוטובוס (ראו תמונה).
* כבאית.
* אמבולנס (ראו תמונות)

### סוגי מנועים
* מנוע בנזין.
* מנוע דיזל.
* מנוע טורבו-דיזל.

## תמונות

קובץ:Volvo L465 Starke Truck 1964.jpg | "וולוו סטארקה" דגם "L465", שנת 1964
קובץ:Volvo L 375 Koffer.jpg  | "וולוו בראג'" דגם "L 375", שנת 1959
קובץ: 1959 Volvo L37505 pict5.JPG  | "וולוו בראג'" דגם "L 375", שנת 1959
קובץ: 1959 Volvo L37505 pic3.JPG | "וולוו בראג'" דגם "L 375", שנת 1959
קובץ:Rutevogn.jpg | "וולוו בראג'" – אוטובוס
קובץ:Oevlk 58 - Volvo.jpg | "וולוו בראג'", שנת 1958
קובץ:Volvo L 47505 Raske 1965.jpg | "וולוו Raske" דגם "L 475", שנת 1965
קובץ:Volvo L 47515 (1963) Gulf bowser of K Pik & Zonen, licenceno XB-04-48 pic1.JPG | "וולוו Raske Tiptop" דגם "L 475", שנת 1963 – מכלית (משאית)
קובץ:Volvo L 47515 (1963) Gulf bowser of K Pik & Zonen, licenceno XB-04-48 pic2.JPG | "וולוו Raske Tiptop" דגם "L 475", שנת 1963 – מכלית (משאית)



קובץ:1955 Volvo ambulance pict1.JPG | "וולוו בראג'", שנת 1955 – אמבולנס
קובץ:1955 Volvo ambulance pict2.JPG | "וולוו בראג'", שנת 1955 – אמבולנס
קובץ:1955 Volvo ambulance pict3.JPG | "וולוו בראג'", שנת 1955 – אמבולנס


## ראו גם
* וולוו
* וולוו LV4
* וולוו שארפנוז
* וולוו סדרה LV60
* וולוו סדרה LV66
* וולוו סדרה LV76
* וולוו סדרה LV81
* וולוו סנאבה
* וולוו F85

## קישורים חיצוניים

## הערות שוליים

סדרה בראג'
קטגוריה:משאיות
קטגוריה:משאית מכלית
קטגוריה:אוטובוסים
קטגוריה:כבאיות
קטגוריה:כלי רכב שהושקו ב-1954
קטגוריה:כלי רכב שוודיים
חסן אל-בסרי

**חסן אל-בסרי** (בערבית: **الحسن البصري**, בתעתיק מדויק: **אלחסן אלבצרי**) היה איש דת מוסלמי, סגפן, תאולוג, פוסק הלכה, שופט ומיסטיקן, מהדור השני של המוסלמים, אשר נקראו "א-תאבעון".

מעטים מאוד מכתביו המקוריים של חסן שרדו. הפתגמים והאמירות שלו בנושאים שונים הועברו בעיקר דרך מסורות בעל פה על ידי תלמידיו הרבים.

## חייו
חסן נולד באל-מדינה בשנת 642. אמו הייתה העוזרת של אחת מנשותיו של מוחמד, בעוד שאביו היה עבד ממוצא פרסי. חסן גדל באל-מדינה, עד שמשפחתו עברה לבצרה. כשהוא גדל, החל חסן להיות נערץ באופן נרחב בגלל נאמנותו הבלתי מתפשרת לדרכו של מוחמד.

בשנת 656, עבר חסן לבצרה שבעיראק, שם הוא החל ללמוד את ההלכה האסלאמית, חדית', והחל להתעמק ביסודותיה של השפה הערבית.

בצעירותו השתתף חסן במסעות הכיבוש במזרח איראן (663 לערך) ועבד כסוחר תכשיטים, זאת לפני שנטש את חיי העסקים והצבא כדי להקדיש את כל זמנו לסגפנות ולימודים רוחניים. הוא היה חבר של מוחמד בן סירין אך בהמשך חייו הם נפרדו.

בשנת 720, מונה חסן להיות השופט של בצרה.

חסן אל-בסרי נפטר ב-15 באוקטובר 728, בגיל 86.

## השפעתו על המיסטיקה האסלאמית
אף על פי שאף אחד מכתביו המלאים של חסן אל-בסרי על מיסטיקה לא שרדו, ידוע שהוא הנחה כמה דורות של תלמידים, הן במדעי הדת הרגילים, והן במה שעתיד היה להיקרא "סופיות", משום כך הוא מכונה על רבים "הדיקן הגדול של הסופים", וגם "הפטריארך של המיסטיקה האסלאמית". מתוך המידע ששרד מדרשותיו, ברור כי אחד ההיבטים העיקריים בהגותו המיסטית של חסן אל-בסרי הייתה תמיכתו הנלהבת בסגפנות. ניתן לראות את זה בבירור באחד המשפטים המפורסמים שלו שבו הוא אומר "עליך לחיות בעולם הזה כאילו מעולם לא דרכת בו, ובעולם הבא כאילו מעולם לא עזבת אותו". אמירה חשובה נוספת שלו בנושא היא אמירה "מי שמכיר את אלוהים אוהב אותו, ומי שמכיר את העולם נמנע ממנו".

חסן אל-בסרי היה מהתומכים הגדולים של השימוש בחרוזי תפילה ככלי עזר לזיכּר. אחת האמירות המפורסמות שלו בנושא היא "דבר שהשתמשנו בו בתחילת הדרך, אין לנו כוונה לנטוש בסופה. אני אוהב לזכור את האל בלבי, בידי ובלשוני". כתוצאה מהדוגמה של מורים רוחניים מוקדמים כמו חסן, השימוש בחרוזי תפילה נפוץ מאוד במיינסטרים הסוני והשיעי.

## קישורים חיצוניים
* 

## הערות שוליים

קטגוריה:אנשי דת מוסלמים
ועידת האומות המאוחדות לשינוי אקלים (2019)

**ועידת האומות המאוחדות לשינוי אקלים 2019** (באנגלית: **2019 United Nations Climate Change Conference**) היא הוועידה ה-25 בנושא. הוועידה התקיימה במדריד, ספרד החל מ-2 בדצמבר 2019 ועד ה-13 בחודש. אירועי הוועידה כללו את הוועידה ה-25 של החברות באמנת המסגרת של האו"ם בנושא שינויי אקלים (UNFCCC), הוועידה ה-15 של הצדדים לפרוטוקול קיוטו (CMP15), והישיבה השנייה של הצדדים להסכם פריז (CMA2).

## רקע
הוועידה השנתית הייתה אמורה להתכנס בברזיל במהלך חודש נובמבר 2019. כשנה לפני האירוע החליט נשיא ברזיל הנבחר ז'איר בולסונארו לבטל את אירוח הוועידה מסיבות כלכליות. צ'ילה לקחה על עצמה את אירוח הוועידה במקומה של ברזיל, אך המחאות המתמשכות במדינה הובילו לביטול האירוע בצ'ילה והעברתו למדריד, ספרד.

פעילים בנושא איכות הסביבה הפליגו מאירופה לאמריקה הדרומית, בטרם התקבלה ההחלטה על העברת הוועידה למדריד. במהלך חודש נובמבר ארגנו הפעילים את "ועידת היער" ( Forest COP) כוועידת-נגד שהתקיימה במרכז יער האמזונאס. בוועידה השתתפו פעילים חברתיים לצד חוקרי אקדמיה.

## אירועי הוועידה
, השרה לענייני השינוי האקולוגי בספרד, הודיעה כי הוועידה תתקיים ב (IFEMA). אזור הוועידה חולק לשניים: אזור כחול ואזור ירוק. האזור הכחול שימש לקיום הוועידה ה-15 של הצדדים לפרוטוקול קיוטו (CMP15), והישיבה השנייה של הצדדים להסכם פריז (CMA2). בנוסף התקיימו באזור זה אירועים מקבילים שנוהלו על ידי ארגוני המגזר השלישי. האזור הירוק הוקדש לפעילות של ארגוני חברה אזרחית שמטרתן לעודד פעילות חברתית בנושא. אזור זה חולק לשלושה תתי אזורים: אזור המוקדש לפעילות של בני נוער, אזור המוקדש לפעילות של ילידים ואזור המוקדש לפעילות מדעית וחדשנות בתחום.

## תוצאות הוועידה
ההחלטה לגבי צמצום פליטות הפחמן נדחו לוועידה הבאה. ארצות הברית, רוסיה, הודו, סין, ברזיל,אוסטרליה, וערב הסעודית התנגדו לקריטריונים החדשים. מצד שני, האיחוד האירופי הגיע להסכמה על צמצום הפליטה של פחמן לרמת אפס עד לשנת 2050.

## קישורים חיצוניים

* 

## הערות שוליים

קטגוריה:ועידות האומות המאוחדות לשינוי אקלים
קטגוריה:ועידות פסגה שנערכו במאה ה-21
קטגוריה:2019 בספרד
אובלד שחור-זנב

**אובלד שחור-זנב** (שם מדעי: *Oblada melanura*) הוא מין של דג ממשפחת הספרוסיים החי בים התיכון. דג זה יחידי בסוגו.

אורכו של דג זה 30 סנטימטרים והוא בעל גב חום כחול וצדדים אפורים-כספיים. לאורך גבו כ-10 פסים כהים וזנב שחור, ובעקבות זאת קיבל את שמו.

דג זה הוא טורף והוא ניזון בעיקר מרכיכות וסרטנאים אך גם מדגים קטנים יותר וכמו קרוביו הוא דג מאכל.

דג זה תואר על ידי החוקר קארולוס ליניאוס ב-1758.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:ספרוסיים
קטגוריה:דגי מאכל
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1758
מרתה בסטיאנלי

**מרתה בסטיאנלי** (באיטלקית: **Marta Bastianelli**; נולדה ב-30 באפריל 1987) היא רוכבת אופני כביש איטלקית לשעבר. בסטיאנלי היא אלופת העולם במרוץ הכביש בשנת 2007, ואלופת אירופה במרוץ הכביש בשנת 2018.

## קריירה
בסטיאנלי התחילה את הקריירה המקצוענית שלה בסערה, כאשר זכתה בזהב באליפות העולם באופני כביש מקדימה את מריאנה ווס במקום השני ואת ג'ורג'ה ברונזיני במקום השלישי. לאחר ששלוש שנים קודם לכן, זכתה במדליית הכסף באליפות העולם עד גיל 19.

בתחילת יולי 2008, בדיקת החומרים ממריצים של בסטיאנלי נמצאה כחיובית, ונמצאה בשתן שלה פנפולרמין. בעקבות כך היא הושעתה מהנבחרת האולימפית של איטליה לאולימפיאדת בייג'ינג והושעתה לכל שנת 2009. בסטיאנלי פנתה לבית הדין לבוררות בספורט, אך הוא הגדיל את העונש לשנתיים השעיה.

בסטינאלי התקשתה לחזור ליכולת שלה אחרי תום ההשעיה, והניצחון הראשון שלה מאז ההשעיה הגיע ב-2013. כאשר ניצחה את הקטע הראשון ואת דירוג הנקודות ב-Tour Languedoc Roussillon. ובעונת 2014 לא התחרתה.

בסטינאלי התחילה לחזור ליכולת שאפיינה אותה פעם, כאשר ניצחה במרוצים חד יומיים באיטליה וקטעים בודדים במרוצי קטעים. אך ב-2018 רשמה את אחת מעונות השיא שלה, מנצחת את אליפות אירופה באופני כביש את גנט - וולגם לנשים, את חץ ברבנט ואת Grand Prix de Dottignies.

ב-2019 היא ניצחה את הרונדה ון פלנדרן, ואת מרוץ הקטעים הצ'כי "גרסיה - אורלובה". בנוסף לכך היא הפכה לאלופת איטליה ב-28 ביולי, וניצחה בסוף העונה את גראן פרמיו ברונו בגלי.

לאחר שרכבה במשך שנתיים בקבוצת UAE Team ADQ, הודיעה ביולי 2023 על פרישה מרכיבה מקצוענית.

## קישורים חיצוניים

* 

## הערות שוליים

קטגוריה:רוכבות אופניים איטלקיות
קטגוריה:רוכבות אופניים באולימפיאדת טוקיו (2020)
קטגוריה:איטלקיות שנולדו ב-1987
קטגוריה:איטלקים שנולדו ב-1987
תערוכת בייבילנד

**תערוכת בייבילנד** היא יריד שנתי המיועד "להורים ולהורים שבדרך"..
היריד מתקיים בגני התערוכה משנת 2007.

היריד כולל מאות דוכני מכירת מוצרים לתינוקות ומוצרי טיפוח לאם, לצד חנות סופר פארם, ג'ימבורי והפעלות לפעוטות. מגן דוד אדום מפעיל בתערוכה דוכן מיוחד להנחיית הורים למניעת תמותת תינוקות.

לצד מכירת מוצרים, מוצגים בתערוכה פיתוחים כגון: מצלמת רכב ייחודית, עגלול מתקפל ומכשיר מנענע עגלות.

על המציגים נמנים: סופר פארם, מטרנה, H&O, סימילק, יוניליוור ישראל, CHICCO, האגיס, BABY,S, ד"ר פישר, AVENT, פמפרס, טבע, הוצאת מטר, פינוק, אוצר המלך, בלנאום, כצט, דנטלון, דוורון, גאוני, Naaman, הנסיך הקטן, MAM, ליימן שליסל, פרינוק, JOIE, חטיפטף, ספאטון, אופק, טיפטיפות, טיפול לי ו"תא לחיים".

## קישורים חיצוניים
*
*
*
* 

## הערות שוליים

קטגוריה:ישראל: ירידים
לורה סלייד ויגינס

**לורה סלייד ויגינס** (באנגלית: **Laura Slade Wiggins**; נולדה ב-8 באוגוסט 1988) היא שחקנית וזמרת אמריקאית.

מוכרת בעיקר עקב משחקה כקארן ג'קסון בסדרת הטלוויזיה האמריקאית חסרי בושה.

## ביוגרפיה
ויגינס נולדה בעיר את'נס שבג'ורג'יה למארק, עורך דין, ולקאת'י. יש לה אח אחד.

תפקידה הראשון על המסך היה בשנת 2006, כששיחקה בתפקיד שולי בסרט הטלוויזיה "לא כמו כל אחד אחר". הופעתה הראשונה הבולטת בטלוויזיה הייתה בסדרת הטלוויזיה האמריקאית "חסרי בושה" של רשת שואוטיים, בה שיחקה בשנים 2011–2013, במהלך 30 פרקים.

בשנים 2010–2014 שיחקה כאורחת בסדרת הטלוויזיה "CSI". בשנים 2013–2014 שיחקה ב-5 פרקים של סדרת הטלוויזיה "אנשי המחר".

בשנים 2010–2017 שיחקה בתפקיד קטנים בסדרות הטלוויזיה האמריקאיות "מרפאה פרטית", "חוק וסדר: מדור מיוחד", "שיקגו PD" ועוד.

בשנת 2019 שיחקה בתפקידים ראשיים בסרטים "ננסי דרו והמדרגות הנסתרות" ו"Stand!".

## חיים אישיים
ב-23 ביוני 2018 נישאה לפעלולן קייל וויישר.

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
שלמה בר וינר

**שלמה בר וינר**, או בשם העט שלו, **יעקב גרויאנובסקי** (23 בספטמבר 1911 – 10 באפריל 1942) היה יהודי פולני מאיזביצה קויאווסקה, שנמלט ממחנה ההשמדה חלמנו במהלך השואה בפולין.
מכונה לעיתים בטעות כ**שלאמק ביילר (Bajler)** בספרות על ידי משפחת אחיינו, אברם ביילר מזמושץ'. שלמה בר וינר נמלט מיחידת העבודה בחלמנו ותיאר בכתב את הזוועות להן היה עד במחנה ההשמדה, זמן לא רב לפני מותו לאחר מכן בגיל 31 בתאי הגזים בבלז'ץ. התצהיר שלו ידוע בכינוי "דו"ח גרויאנובסקי".

## ביוגרפיה
שלמה בר (שם חיבה שלאמק) נולד באיזביצה קויאווסקה שליד קולו לסוחר היהודי יצחק וולף וינר (שהיה בן 35) ולסרנקה לבית לסקוב (Laskow). הם התגוררו באיזביצה, צפונית לחלמנו, לפני השואה, בשטח פולין שבין שתי מלחמות העולם. ב-1939 סופח חלק זה על ידי גרמניה הנאצית כחלק מהוורתגאו המיועד ל"גרמניזציה" - למילוי בתושבים ממוצא גרמניה תוך סילוק הפולנים והיהודים. בשנת 1940 הקימו הנאצים גטו באיזביצה עבור 1,000–1,600 יהודים. ב-6 בינואר 1942 גורש וינר למחנה ההשמדה חלמנו, ועבד בעבודות כפייה בזונדרקומנדו של המחנה. ב-14–15 בינואר 1942 חוסל גטו איזביצה בגירוש 900–1,000 יהודים להשמדה. שלאמק היה עד למות משפחתו במשאיות הגז. הוא הוקצה על ידי האס-אס ליחידת הקבורה. ביום שני, 19 בינואר, ברח וינר על ידי קפיצה ממשאית שהסיעה את עובדי הכפיה אל מחנה משנה ביער ז'וכוב (Rzuchów).

### דו"ח גרויאנובסקי
[שמאל|ממוזער|280x280 פיקסלים| יהודים מ[גטו לודז' עולים על משאית]]
וינר הצליח להגיע לגטו ורשה באזור הגנרלגוברנמן בפולין הכבושה. הוא יצר קשר עם קבוצת עונג שבת בראשות עמנואל רינגלבלום ומסר מידע מפורט על עדותו במסגרת פעולתו בזונדרקומנדו במחנה חלמנו. הוא תיאר את הליך ההשמדה בחלמנו צעד אחר צעד: כיצד נרצחו האנשים שהגיעו במשאיות גז; המכות הבלתי פוסקות של האס-אס; כיצד נוקו החלקים הפנימיים של הטנדרים לאחר פינוי המתים; וקבורת הגופות בקברי אחים שנחפרו לעומק וינר תיאר את היחס האכזרי לאסירים שנאלצו להתמודד עם המתים, ואת בריחתו מהמחנה. וינר כתב את דו"ח גרויאנובסקי לבקשת "עונג שבת" וזה שלח גרסה בפולנית לדלגטורה (נציגי המחתרת של הממשלה הפולנית הגולה). עותק בגרמנית הופק בתקווה שיעורר חמלה בקרב גרמנים כלפי היהודים.

וינר היה מבוקש על ידי הגסטאפו והוברח לזמושץ'. לאחר מכן כתב לחבריו בגטו ורשה על קיומו של מחנה השמדה בבלז'ץ, 44 ק"מ בלבד מדרום לעיר. ימים ספורים לאחר מכן, בערך ב-10 באפריל 1942, נתפס עם בני משפחתו המורחבת וגורש למחנה ההשמדה בלז'ץ עם כ-3,000 יהודים מגטו זמושץ' ברכבות גירוש כעבור שבועיים, ב-24 באפריל 1942, הודיע האחיין בן ה-14 של וינר, אברם ביילר, בגלויה מזמושץ' לוורשה על גירוש דודו למחנה ההשמדה.

## ראו גם
* שואת יהודי פולין

## קישורים חיצוניים
* פטרישיה הברר, ילדים בתקופת השואה (Google Books)
* ביילר (בלייר), לוח זיכרון לשלמק
* לאנס אקרפלד, עמנואל רינגלבלום: פרויקט ספרי יזכור, הבחירה האיומה

## הערות שוליים

קטגוריה:סופרים יהודים
קטגוריה:זונדרקומנדו
קטגוריה:אסירים בגטו ורשה
קטגוריה:אסירים בגטו איזביצה
קטגוריה:אסירים במחנה חלמנו
קטגוריה:נספים במחנה הריכוז בלז'ץ
קטגוריה:פולנים שנולדו ב-1911
קטגוריה:פולנים שנפטרו ב-1942
דו"ח גרויאנובסקי

**דו"ח גרויאנובסקי** הוא דין וחשבון של עד ראייה למעשי הרצח במחנה ההשמדה חלמנו. הדו"ח נכתב בשנת 1942 על ידי יהודי-פולני שברח מהמחנה, שלמה בר וינר (הידוע גם כ"שלאמק ביילר"), בשם הבדוי "יעקב גרויאנובסקי". שלמה בר וינר הצליח להגיע מחלמנו לגטו ורשה ומסר מידע מפורט על ניסיונו בן השבוע ב*[[זונדרקומנדו]]* במחנה ההשמדה לקבוצת "עונג שבת" בגטו ורשה, בראשות ההיסטוריון עמנואל רינגלבלום.

## תוכן הדו"ח
וינר תיאר את הליך ההשמדה במחנה, כיצד נרצחו אנשים במשאיות גז, כיצד גופותיהם הורדו מהמשאיות על ידי יחידת הזונדרקומנדו, כיצד נוקו החלקים הפנימיים של הטנדרים לאחר הורדת הגופות וכיצד נקברו הגופות בקברי אחים גדולים. וינר כתב:
[ממוזער|280x280 פיקסלים| יהודים מ[גטו לודז' עולים למשאית גז.]]

וינר תיאר גם את הטיפול האכזרי באסירי הזונדרקומנדו, שהושארו בחיים כדי להיפטר מהגוויות, וכן את בריחתו מהמחנה. אנשי קבוצת עונג שבת העתיקו את הדו"ח לפולנית ולגרמנית; הם שלחו את הגרסה בפולנית למדינת המחתרת הפולנית. ההעתק הגרמני נועד לעם הגרמני, בתקווה שזה יעורר את חמלתם של גרמנים כלפי היהודים, אך זה כנראה לא הגיע לידיים גרמניות.

לאחר מכן נמלט וינר לזמושץ', שם כתב לגטו ורשה על קיומו של מחנה המוות בבלז'ץ. ימים ספורים לאחר מכן, בסוף אפריל 1942, נעצר וינר, גורש לבלז'ץ ונרצח בתאי הגז שם. אסיר אחר שנמלט מחלמנו, מרדכי פודכלבניק, שרד את השואה ובשנת 1961 העיד במשפט אייכמן בירושלים.

## לקריאה נוספת

* קרקובסקי שמואל, **כפר נידח באירופה**: חלמנו (קולמהוף) מחנה ההשמדה הנאצי הראשון, ירושלים: יד ושם, 2001, עמ' 56-63.

## הערות שוליים

קטגוריה:חלמנו
קטגוריה:השואה: מסמכים ותיעוד
קטגוריה:זונדרקומנדו
קטגוריה:זיכרון שואת יהודי פולין
הקרב על מידוויי (סרט, 2019)

**הקרב על מידוויי** (באנגלית: **Midway**) הוא סרט מלחמה, מתח ופעולה אמריקאי משנת 2019 אודות קרב מידוויי, בכיכובם של אד סקריין, וודי הרלסון, ארון אקהרט, לוק אוונס, פטריק וילסון, ניק ג'ונאס, מנדי מור, דארן כריס' ג'ייק מנלי ודניס קווייד.

## עלילה

בבוקר 7 בדצמבר 1941, לאחר הטעיות מכוונות של ממשלת יפן מול ארצות הברית, תקפו היפנים את נמל הצי האמריקני בפרל הארבור. לאחר התקיפה מונה צ'סטר נימיץ (וודי הרלסון) למפקד של צי האוקיינוס השקט של ארצות הברית, בדרגת אדמירל. קצין המודיעין שלו, קומנדר אדווין לייטון (פטריק וילסון), אשר הזהיר גם את קודמו בתפקיד מפני האפשרות שהיפנים יתקפו את פרל הארבור, מזהיר אותו מפני מתקפת פתע נוספת, הפעם על בסיס הצי האמריקני באטול מידוויי. במקביל, בכוח נושאות המטוסים שתחת פיקודו של אדמירל ויליאם הולסי (דניס קווייד), הובילו מפקד הטייסת קומנדר וייד מקלאסקי (לוק אוונס) וסגנו, ריצ'רד "דיק" בסט (אד סקריין), את אנשיהם למשימות הפצצה על יעדים של הצבא היפני במסגרת קרב ים האלמוגים. במקביל מוביל קולונל ג'יימס (ג'ימי) דוליטל (ארון אקהרט) טייסת מפציצים אשר המריאה מנושאת המטוסים למשימה מיוחדת - הפצצת טוקיו. בהמשך, לאחר שלייטון ואנשיו זיהו מבעוד מועד את כוונת הצי היפני לתקוף את מידוויי, יוצא כוח נושאות המטוסים, בפיקוד אדמירל ריימונד ספרואנס (ג'ייק וובר), לארוב לכוח היפני ולהשמידו.

## קישורים חיצוניים
* 

;**ביקורות**
* .
* 

## הערות שוליים

קטגוריה:סרטי 2019
קטגוריה:סרטי פעולה אמריקאיים
קטגוריה:סרטי מתח אמריקאיים
קטגוריה:סרטי מלחמת העולם השנייה
קטגוריה:סרטי רולנד אמריך
YAF

**YAF** (ראשי תיבות של: **Y**oung **A**merica's **F**oundation) היא תנועת נוער שמרנית בארצות הברית, שנוסדה בשנת 1969, אשר מטרתה "להבטיח שמספר גדול של צעירים אמריקאים יבינו ויקבלו השראה מרעיונות של חופש הפרט, זהות לאומית חזקה, שוק חופשי, וערכים מסורתיים".

בשנת 2018 תיאר העיתון "לוס אנג'לס טיימס" את התנועה "אחת התנועות המובילות, משפיעות ושנויות במחלוקת במחנה השמרני של תנועות הנוער".

## היסטוריה
התנועה הוקמה בשנת 1969 באוניברסיטת ואנדרבילט כאשר סטודנטים יצרו את הארגון "University Information Services" (UIS) כדי לאפשר לסטודנטים אווירה בה הם יכולים להביע דעות שמרניות. כאשר UIS הפכה לארגון בקנה מידה לאומי, בתחילת שנות השבעים, שונה שמו ל-Young America’s Foundation.

בשנת 1998 נקנתה החווה "Rancho del Cielo" שליד סנטה ברברה בעזרת תרומה של 10 מיליון דולר מהמיליארדרים ריצ'רד והלן דה-ווס.

בשנת 2017 היו ל-YAF 250 זרועות בבתי ספר ומכללות בשם "Young Americans for Freedom", אשר היו מזוהים קודם לכן עם ארגונים אחרים. בשנת 2018 פעילים של הארגון האשימו את ארגון Turning Point USA בכך שהוא מנצל את רשימות המיילים שלו

ביולי 2019 נמסר כי מושל ויסקונסין לשעבר סקוט ווקר ימונה לנשיא YAF בשנת 2021.

בנובמבר 2019 ניתקה התנועה קשר עם הנואמים מישל מלקין וניק פואנטס, שהפכו לטענתם למשויכים עם הימין הרדיקלי ואינם תואמים את השקפת התנועה.

## קישורים חיצוניים

* 

## הערות שוליים

קטגוריה:ארגונים לא-ממשלתיים
קטגוריה:תנועות נוער
קטגוריה:ארגונים פוליטיים אמריקאיים
אדרון דק

**אִדְרוֹן דק** (שם מדעי: *Atherina boyeri*) הוא מין של דג השייך למשפחת האדרוניים החי בים התיכון.

אדרון דק מגיע לאורך של 5–20 סנטימטרים והוא בעל מבנה גוף דק שלו בין 7 ל־9 קוצים בסנפיר הגב הראשון.

הדג ניזון בעיקר מפלנקטון וכמו שאר האדרוניים משמש לדג מאכל.

תפוצתו במזרח האוקיינוס האטלנטי סמוך לחופי פורטוגל ואיטליה, בים התיכון, בים השחור. בים הכספי קיימת אוכלוסייה מבודדת שנחשבת לתת מין של המין בשם Atherina boyeri caspia.

מין זה גדל במים במגוון רמות מליחות שונות, החל ממים מתוקים ועד ללגונות עם מים מלוחים.

דג זה תואר על ידי החוקר אנטוין ריסו ב-1810.

## קישורים חיצוניים

## הערות שוליים

קטגוריה:טקסונים שתוארו בידי אנטוין ריסו
קטגוריה:אדרוניים
קטגוריה:בעלי חיים שתוארו ב-1810
קטגוריה:דגי הים התיכון
קטגוריה:דגי הים השחור
אופון (סוג)

**אופון** (שם מדעי: *Upeneus*) הוא סוג דג ממשפחת המוליתיים החי באוקיינוס האטלנטי ובאזור האינדו פסיפי. בסוג זה 37 מינים.

המינים בסוג זה מגיעים לאורך 30 סנטימטרים וצבעם צהבהב-אדמדם והם בעלי פסים כהים על סנפירי הגב והזנב.

תזונתם כוללת בעיקר דגים אחרים וחסרי חוליות.

מינים ידועים מסוג זה כוללים את אופון רקקי, אופון חום-פס ואופון זהוב-קו.

## קישורים חיצוניים

קטגוריה:טקסונים שתוארו בידי ז'ורז' קיווייה
קטגוריה:מוליתיים
קטגוריה:בעלי חיים שתוארו ב-1829
חורבת רחבה

**חורבת רחבה** היא אתר ארכאולוגי בהר הנגב, כקילומטר מדרום לדימונה. האתר נסקר על ידי ג' קירק בין השנים 1937 ו-1938, אז נקרא האתר אום אל-טין. ב-1955 סקר את האתר הארכאולוג האמריקאי-יהודי נלסון גליק וב-1965 נסקר האתר על ידי חוליית הסקר של רודולף כהן, שקיים חפירת הצלה באתר בשנת 1974.

באתר נמצאו שרידי מצודה, שהיא חלק ממצודות הנגב שנבנו לדעת חוקרים על ידי ממלכת ישראל המאוחדת במהלך תקופת הברזל. קוטר המצודה האליפטית נע בין 60 ל-75 מטרים. עובי הקירות 60 ס"מ וגובהם נשתמר לחצי מטר. חומת המצודה היא חומת סוגרים המורכבת משני קירות מקבילים המחולקים לחדרים, מהם נחשפו שמונה. גודל החדרים אינו אחיד ובתוכם נמצאו כלים משני סוגים: כלי חרס עשויים באבניים האופייניים למאה ה-10 לפנה"ס וכלי חרס גסים עשויים ביד, האופייניים לנגב. מספר החדרים כמו מיקום השער של המצודה לא נמצאו ועל גבי חלק חורבת המצודה נבנה מבנה בתקופה הרומית או בתקופה הביזנטית. לא נמצאו שרידי יישוב בסביבת המצודה.

## הערות שוליים

קטגוריה:תקופת הברזל
קטגוריה:הנגב: אתרים ארכאולוגיים
אזימוט (חברת תעופה)

**אזימוט** (ברוסית: АО «АЗИМУТ», ממתגת את עצמה כ**[[אזימוט]]**) היא חברת תעופה רוסית בעלת מניות משותפות, שממוקמת בנמל התעופה הבינלאומי פלטוב ברוסטוב על הדון, בירת מחוז רוסטוב.

## היסטוריה
בשל המיזוג של דונאוויה עם רוסיה איירליינס בשנת 2016, רוסטוב על הדון איבדה את חברת התעופה הראשית שלה, אף על פי שרוסיה המשיכה בטיסות שהופעלו בעבר על ידי דונאוויה. מכיוון שרוסטוב נבחרה כאחת הערים המארחות לקראת מונדיאל 2018 ברוסיה, היה צורך בהפעלת חברת תעופה אחרת שתספק טיסות לחיבור הערים בדרום ומרכז רוסיה. אזימוט נרשמה תחילה כישות משפטית בקרסנודר, אך בהמשך נרשמה ברוסטוב על הדון בפברואר 2017, כאשר בעלי המניות היו הבעלים המשותפים של נמל התעופה הבינלאומי ונוקובו, ויטלי ואנצב, פאבל אודוד ופאבל יקז'אנוב.

במרץ 2017 נחתמו חוזים למסירת ארבעה מטוסים אזוריים של סוחוי סופרג'ט 100. נחתם חוזה נוסף למסירת ארבעה מטוסים נוספים. מסירת המטוסים החלה ביולי 2017, כאשר חברת התעופה קיבלה את הסוחוי הראשון שלה ב-7 ביולי באמצעות חברת הליסינג הממלכתית (GTLK). חברת התעופה מתכננת להגדיל עוד יותר את הצי ל-16 מטוסים.

ב-18 באוגוסט 2017 קיבלה חברת התעופה תעודת מפעיל אווירי (AOC) שאפשרה לחברת התעופה להתחיל בהפעלת טיסות ברישיון. מסלולי טיסות פנים לקלינינגרד, צ'ליאבינסק, וולגוגרד, אסטראחאן, סורגוט וגלנדז'יק, כמו גם מסלולים בינלאומיים לירוואן, פראג, פרנקפורט, איסטנבול ותל אביב תוכננו להיות מופעלים על ידי אזימוט עד שנת 2021.

ב-7 בדצמבר 2017, אזימוט העבירה רשמית את כל הטיסות משדה התעופה רוסטוב על הדון לנמל התעופה הבינלאומי פלאטוב.

אזימוט החלה רשמית בהפעלת טיסות בינלאומיות ב-29 בספטמבר 2018 כאשר החלה להציע טיסות שבועיות לבישקק, קירגיזסטן. ב-1 באוקטובר 2018 טסה אזימוט את טיסתה הראשונה לירוואן שבארמניה והחלה להציע לוח זמנים של שלושה שירותים בשבוע. חברת התעופה, שקיבלה את תעודת מפעיל האוויר שלה (AOC) באוגוסט 2017, פטורה מהדרישה כי על חברות תעופה רוסיות להפגין לפחות שנתיים של פעולות פנים מצליחות לפני שתתאפשר להן לספק שירותים בינלאומיים. זה נובע מהעובדה שהדרישה אינה חלה מדרישת מדינות האיחוד הכלכלי האירו-אסייתי, אשר ארמניה וקירגיזסטן הם חלק ממנה.

בשנים 2014–2018 החברה עבדה עם הפסדים כל הזמן, ואילו בשנת 2018 ההפסדים עלו פי 2.8: מ-165 ל-465 מיליון רובל.

## לוגו
הלוגו של אזימוט שנראה כעין שושנה תוכנן על ידי חברת Asgard מיתוג מהעיר סנקט פטרבורג. לדברי המעצבים, הלוגו מסמל את השמש, הים, השמיים והאירוח הדרומי.

## יעדים
החל מחודש אוקטובר 2018 חברת אזימוט מפעילה טיסות ל-23 יעדים פנים ו-4 יעדים בינלאומיים, ארבעתם במדינות אירואסיות: רוסיה, ארמניה, ישראל וקירגיזסטן.

## צי מטוסי החברה
[ממוזער| אזימוט [סוחוי סופרג'ט 100]] 
צי החברה מורכב ממטוסי סוחוי Superjet 100 בלבד החל מאוקטובר 2019. בנוסף, אזימוט מתכננת לרכוש את איירבוס A220-300 הגדול יותר עם מקסימום ישיבה של 149 נוסעים.

### שמות המטוסים
שמות מטוסי חברת התעופה נושאים שמות של נהרות ברוסיה.

## ראו גם
* דונאוויה

## קישורים חיצוניים

*  
* צי אזימוט

## הערות שוליים

קטגוריה:חברות תעופה רוסיות
קטגוריה:רוסטוב על הדון
קטגוריה:מחוז רוסטוב
מגדל 120

**מגדל 120** הוא גורד שחקים סופר גבוה עתידי, המתוכנן להיבנות במתחם הבורסה ברמת גן. הבניין צפוי להתנשא לגובה של כ-520 מטרים שיתחלקו בין 120 קומות, מה שעשוי להפוך אותו לבניין הגבוה בישראל, וגם בין המגדלים והמבנים מהגבוהים ביותר בעולם.

[ממוזער|[מתחם הבורסה בשנת 2014]]

## על הבניין
שמו של המגדל נגזר ממספר הקומות שהוא צפוי להכיל, תוך קריצה לברכה הרווחת: "עד מאה ועשרים".

### התוכנית הנוכחית
התוכנית הנוכחית, שאושרה בוועדה המקומית לתכנון ובנייה רמת גן בשנת 2019, כוללת בנוסף למגדל שני מגדלים נוספים, בני 88 ו-77 קומות, בעלות כוללת של 5 מיליארד שקלים. על התוכנית מופקד האדריכל אבנר ישר ממשרד ישר אדריכלים. גורדי השחקים יוקמו כחלק מהתוכנית להרחבת מתחם הבורסה ליהלומים. ראש עיריית רמת גן, כרמל שאמה הכהן, החליט עם כניסתו לתפקידו להרחיב את התוכנית ולהקים שלושה מגדלים חדשים: מגדל בן 120 קומות, מגדל בן 88 קומות ומגדל בן 77 קומות.

בקומה האחרונה של הבניין מתוכננות לקום תצפית, מסעדה ומתחם לאירועים מיוחדים.

התוכנית מיועדת לחבר בין תחנת הרכבת סבידור מרכז לבין "הקו האדום" של הרכבת הקלה, מה שיביא להפיכת המרחב שבין תחנת הרכבת, ציר ז'בוטינסקי ושדרות אבא הלל סילבר למתחם עסקים מודרני רציף אחד. המגדל עצמו יוקם במקום או בסמוך לקניון דימול.

### השוואות
בניין זה צפוי להיות הראשון בארץ שיעבור בגובהו את רף חצי הקילומטר.

הוא צפוי להיות מעט יותר מכפול בגובהו ממגדל עזריאלי שרונה, שהיה המגדל הגבוה ביותר בישראל. הוא יהיה גם בערך פי ארבעה גבוה יותר מגורד השחקים הראשון בישראל, שנשא בתואר במשך כ-34 שנים - מגדל שלום מאיר.

בנוסף, הוא יהיה גם גבוה יותר בכ-120 מטרים מהמבנה הגבוה ביותר בישראל כיום (מתקן המכ"ם בדימונה), וכן גם גבוה ביותר מ-150 מטרים מהארובה הגבוהה ביותר של תחנת הכוח בחדרה "אורות רבין", שגובהה הוא כ-300 מטרים.

## קישורים חיצוניים
* מגדל 120 באתר של חברת ישר אדריכלים
* 

## הערות שוליים

120
120
דינמוטרור

**דינמוטרור** (שם מדעי: *Dynamoterror*) הוא סוג דינוזאור טורף בן למשפחת הטירנוזאוריים, אשר התגלה בשנת 2018. המאובנים שלו התגלו בניו מקסיקו, ארצות הברית ושוויכו לתקופת הקרטיקון לפני 78 מיליון שנים מהיום. משמעות שמו היא: "dynamis" - "חזק", "terror" - טרוריסט, כלומר: "טרוריסט חזק". סוג זה הכיל מין בודד - *Dynamoterror dynastes*, שפירושו: "שליט".

הדינוזאור שהגיע לאורך ממוצע של 9 מטרים, התגלה בתצורת מנפי  שבצפון-מערב ניו מקסיקו משרידים של גולגולת, עצמות חוליות וצלעות וכמהמעצמות הבוהנות. לצידו התגלו מאובנים של הנודוזאור אינביקטארקס (Invictarx), תנינאים כמו הברכיצ'יימפסה והדיינוסוכוס הענקי ושרידים של דינוזאור צרטופסי חסר שם. מאובניו מצויים כיום במוזיאון להיסטוריה של הטבע שבסולט לייק סיטי, יוטה.

לצד הליתרונקס הדינמוטרור הוא כנראה העתיק שבבני משפחת הטירנוזאוריים. הוא חי לחופי הים הפנימי המערבי וכנראה ניזון מטרף גדול כמו דינוזאורים צמחוניים או מנבלות והיה אולי מאבות הטירנוזאורים המאוחרים יותר.

## קישורים חיצוניים

קטגוריה:טירנוזאוריים
קטגוריה:דינוזאורים שחיו בקרטיקון עליון באמריקה הצפונית
אופון זהוב-קו

**אופון זהוב-קו** (שם מדעי: *Upeneus moluccensis*; נקרא בישראל גם "אופון זהוב פס" ובשם העממי "אדמירל" עקב פס זה; לעיתים נקרא באופן שגוי "ברבוניה") הוא דג ממשפחת המוליתיים החי בים התיכון אליו הגיע בהגירה לספסית, וכן באזור האינדו-פסיפי- מהים האדום לקלדוניה החדשה, מצפון ליפן ומדרום לצפון אוסטרליה.

אורכו של אופון זהוב-קו 28 ס"מ והוא בעל גב ורוד-אדום, סנפירי גב צהובים, גוף מוארך וקו זהוב, שהעניק לו את שמו.

אופון זהוב-קו ניזון בעיקר מדגים קטנים יותר וחסרי חוליות כמו סרטנים וחסילונים והוא נפוץ בעומק 10–80 מטר. דג זה מהווה דג מאכל.

מין זה תואר על ידי החוקר פיטר בליקר ב-1855.

## קישורים חיצוניים

## הערות שוליים

קטגוריה:טקסונים שתוארו בידי פיטר בליקר
קטגוריה:מוליתיים
קטגוריה:בעלי חיים שתוארו ב-1855
קטגוריה:דגי הים התיכון
עין קדיס

**עין קדיס** הוא מעיין ואתר ארכאולוגי מדרום לקדש ברנע שבצפון סיני, סמוך לגבול עם מדינת ישראל. האתר נסקר לראשונה על ידי יוחנן אהרוני. הארכאולוג רודולף כהן ערך באתר חפירה בשנת 1976, כאשר חצי האי היה תחת שלטון ישראל.

באתר מצויה מצודה הנמצאת על גבעה שטוחה. צורתה אליפטית וקוטרה כ-50 מטרים. חומת המצודה היא חומת סוגרים המורכבת משני קירות מקבילים כאשר המרחב שבינם מחולק באמצעות קירות רוחב לחדרים, כאשר למצודה זו 20 חדרים, מהם נחשפו חמישה בחפירות. בחפירות נחשף גם שער המצודה. עובי הקירות של המצודה כ-60 ס"מ והם נשתמרו לגבוה מרבי של 1.7 מטרים. בשער המצודה מצויים שני חדרי משמר קטנים.

באתר נמצאו כלים משני סוגים: כלי חרס שנעשו באבניים האופייניים למאה ה-10 לפנה"ס וכלים גסים שהוכנו ביד האופייניים לנגב. מצפון-מערב לגבעה עליה יושבת המצודה נמצאו שרידיו של יישוב קטן.

## קישורים חיצוניים

## הערות שוליים

קטגוריה:תקופת הברזל
קטגוריה:סיני: אתרים ארכאולוגיים
קטגוריה:מצרים: ביצורים
אופון חום-פס

**אופון חום-פס** (שם מדעי: *Upeneus pori*) הוא דג ממשפחת המוליתיים החי בים סוף וחדר גם לים התיכון.

אורכו של דג זה מגיע ל-25 סנטימטרים והוא בעל גוף מוארך שצבעו אפרפר או אדום-חום. גב כהה ופס חום, שהעניק לו את שמו.

דג זה ניזון בעיקר מדגים אחרים ומחסרי חוליות קטנים, כגון תולעים וסרטנאים.

דג זה תואר ב-1989. השם המדעי של דג זה קרוי על שמו של פרופסור דב פור.

## קישורים חיצוניים

## הערות שוליים

קטגוריה:ערכים שבהם מתאר הטקסון אינו מתאים
קטגוריה:מוליתיים
קטגוריה:דגים במפרץ אילת
קטגוריה:בעלי חיים שתוארו ב-1989
ברכיצרטופס

ממוזער|שחוזר של שלד הברכיצרטופס במוזיאון מ-1921
**ברכיצרטופס** (שם מדעי: *Brachyceratops*; מילולית: "פרצוף מקורנן קצר") הוא סוג של דינוזאור צמחוני ממשפחת הצרטופסיים המוטל כיום בספק. הוא סווג ב-1914 בידי החוקר האמריקאי צ'ארלס ו' גילמור. המאובנים התגלו בשמורת אינדיאנים של שבט הבלאקפוט בתצורות שתי התרופות  שבמונטנה.

רוב הפרטים שנמצאו היו פרטים צעירים ונראה שהעצמות התערבבו ביניהם. אורך הפרטים הגיע למטר וחצי בלבד, קצר מאוד ביחס לבני משפחת הצרטופסיים הגדולים, דבר שנתן לסוג את שמו.

הברכיצרטופס במראהו דמה לצנטרוזאורוס והיה בעל קרן עבה ונמוכה על אפו וללא קרניים מעל המצח. העטרה הייתה שבורה וקטנה אך ייתכן שזה בגלל הפרטים הצעירים שהתגלו.

בעבר חשבו שסוג זה הוא אותו הסוג של המונוקלוניוס שבוטל. כיום מעריכים שהמאובנים של "ברכיצרטופס" הם למעשה פרט צעיר של רובאוזאורוס, אך מאחר שמאובני הברכיצרטופס חלקיים מאוד ובאים מפרט צעיר שלא פיתח עדיין מאפייני עטרה וקרניים הוא לא נחשב כטקסון תקף.

## קישורים חיצוניים

קטגוריה:צנטרוזאורים
קטגוריה:טקסונים שנויים במחלוקת
קטגוריה:מאובני טקסונים שתוארו ב-1914
מריה ריטה

**מריה ריטה** (בפורטוגזית: **Maria Rita**; נולדה ב-9 בספטמבר 1977) היא זמרת ברזילאית.

## ביוגרפיה
### ראשית חייה
נולדה בסאו פאולו בשם **מריה ריטה קמרגו מריאנו** (**Maria Rita Camargo Mariano**), בתם של הפסנתרן והמעבד סזאר קמרגו מריאנו והזמרת הברזילאית המנוחה אליס רז'ינה, ואחותם של המוזיקאי פדרו מריאנו ומפיק המוזיקה ז'ואו מרסלו בוסקולי. היא נקראה על שם חברת המשפחה וזמרת הרוק הברזילאית ריטה לי.

היא למדה באוניברסיטת ניו יורק ועבדה כעיתונאית במגזין למתבגרים.

### קריירה
מריה ריטה החלה לשיר בצורה מקצועית בגיל 24, אף על פי שרצתה לשיר מאז שהייתה בת 14. האלבום הראשון שלה, "Maria Rita", השיק את הקריירה שלה. השיר הראשון מתוכו, "A festa" (המסיבה), נכתב על ידי מילטון נסקימנטו, שהקריירה שלו קודמה על ידי אמה של מריה ריטה, אליס רז'ינה, כשהחלה לשיר את שיריו לקהל הברזילאי. האלבום הגיע לפלטינה, והביא את מריה ריטה להכרה בינלאומית. היא פיתחה את הסגנון הקולי הייחודי שלה, בהשפעת זמרי הג'אז אלה פיצג'רלד ונאט קינג קול והזמר והמלחין הברזילאי דז'וואן . באלבומה "Redescobrir" משנת 2013 היא ביצעה והקליטה שירים שאמה המנוחה שרה, וביניהם את השיר "Aguas de marco", שמוכר בישראל בזכות הגרסה העברית שלו.

היא זכתה בפרס גראמי הלטיני בשנת 2004 בקטגוריות: האמנית החדשה הטובה ביותר בתחום הכללי, השיר הטוב בפורטוגזית ("A festa") ואלבום ה- MPB (מוזיקה פופולרית ברזילאית) הטוב ביותר לאותה השנה, עבור אלבום הבכורה שלה "Maria Rita". האלבום השני שלה "Segundo" העניק לה בשנת 2006 שני פרסי גראמי לטיניים נוספים - אלבום ה- MPB הטוב ביותר והשיר הברזילאי הטוב ביותר עבור "Caminho das Águas", שכתב Rodrigo Maranhão . מריה ריטה הייתה מועמדת לפרס של ה - BBC Radio 3 Awards for World Music בשנת 2008 בקטגוריה של אמנים מהיבשת האמריקאית.

## דיסקוגרפיה
* (*Maria Rita* (2003
* (*Segundo* (2005
* (*Samba Meu* (2007
* (*Elo* (2011
* (*Redescobrir* (2012
* (*Coraçao a batucar* (2014
* (2018) *Amor e Música*

## קישורים חיצוניים

* 

* מריה ריטה, באתר Allmusic
* מריה ריטה, באתר Discogs
* מריה ריטה, באתר MusicBrainz
* מריה ריטה, באתר Last.fm

## הערות שוליים

קטגוריה:זמרות ברזילאיות
קטגוריה:זמרות פופ ברזילאיות
קטגוריה:נשים זוכות פרסים
קטגוריה:זוכות פרס גראמי הלטיני
קטגוריה:זוכי פרס גראמי הלטיני
קטגוריה:זמרות מצו סופרן
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:ברזילאיות שנולדו ב-1977
קטגוריה:ברזילאים שנולדו ב-1977
אופון רקקי

**אופון רקקי** (שם מדעי: *Upeneus vittatus*) הוא מין של דג גרם ממשפחת המוליתיים החי בים סוף והאזור האינדו-פסיפי מים סוף לאיי האוקיינוס השקט כמו מיקרונזיה, הוואי, איי מרקיז, איי החברה, קלדוניה החדשה ויפן וכן חי גם בים התיכון אליו חדר בהגירה הלספסית.

אופון רקקי מגיע לאורך 30 סנטימטרים והוא בעל קווים אדומים אחדים ו-3 פסים כהים על סנפיר הגב השני.

אופון רקקי ניזון בעיקר מדגים אחרים וחסרי חוליות קטנים כמו תולעים וסרטנאים.

## קישורים חיצוניים

## הערות שוליים

קטגוריה:טקסונים שתוארו בידי פטר פורסקל
קטגוריה:מוליתיים
קטגוריה:דגים במפרץ אילת
קטגוריה:בעלי חיים שתוארו ב-1775
אוקונוס

ממוזער|Serranus cabrilla
**אוֹקוּנוּס** (שם מדעי: *Serranus*) הוא סוג של דג ממשפחת הדקריים.
## מאפיינים
אורך האוקונוס נע בין 12–30 סנטימטרים ולו 10 קוצים בסנפיר בגב. הוא טורף הניזון בעיקר מדגים קטנים יותר, סרטנים ורכיכות.

אף על פי שדגים אלה נפוצים הם אינם תופסים מקום חשוב בתעשיית הדיג בשל גודלם.

## מינים

## קישורים חיצוניים

קטגוריה:טקסונים שתוארו בידי ז'ורז' קיווייה
קטגוריה:דקריים
קטגוריה:בעלי חיים שתוארו ב-1816
Aphrodite

***Aphrodite*** (בעברית: "**אפרודיטה**") הוא אלבום האולפן האחד עשר של הזמרת-יוצרת האוסטרלית, קיילי מינוג. האלבום יצא לאור ב-2 ביולי 2010, על ידי חברת התקליטים פרלופון רקורדס. מתוך האלבום יצאו ארבעה סינגלים.

האלבום הגיע למקום הראשון במצעד האלבומים הבריטי.

## רקע והפקה
בתחילת שנת 2009, נפגשה מינוג עם הזמרת נרינה פלוט, על מנת לעבוד על האלבום. באותו הזמן החלה לעבוד על מוזיקה אלקטרונית עם המוזיקאי סטיוארט פרייס שבהמשך הפך למפיק בפועל של האלבום. בנוסף לכך, עבדה מינוג גם עם מפיקים כמו קלווין האריס, ג'ייק שירס, סבסטיאן אינגרוסו ופסקל גבריאל.

בדומה לאלבומיה הקודמים של מינוג, האלבום הוא בעיקר אלבום דאנס-פופ ודיסקו, אך גם מכיל השפעות של סגנונות נוספים המבוססים על מוזיקת דאנס כמו אלקטרו-פופ, הי-אנ.אר.ג'י, מוזיקת מועדונים, ומוזיקת רייב, כמו גם סגנונות נוספים.

## ביקורות והצלחה
עם הוצאתו, קיבל האלבום ביקורות מעורבות ממבקרי המוזיקה אשר רבים החמיאו לה על כך שדבקה בשורשים המוזיקליים שלה אך היו גם הרבה מחלוקות לגבי הליך ההפקה. רבים חשבו כי העבודה עם פרייס גרמה לאלבום להישמע מלוכד אך רבים גם חשבו כי האלבום נשמע לא חדשני וממוחזר.

מבחינה מסחרית, האלבום זכה להצלחה כאשר הגיע למקום השני באוסטרליה והגיע שם למעמד פלטינה. בבריטניה הגיע למקום הראשון ובכך מינוג שברה שיא גינס כאשר הצליחה להכניס אלבום לחמישייה הפותחת במדינה ב-4 עשורים שונים. בהמשך, האלבום הגיע למעמד פלטינה גם בבריטניה.

בנוסף לכך, האלבום הגיע לחמישייה הפותחת גם בשווייץ, ספרד, יוון, צרפת ובלגיה. בארצות הברית הוא הגיע למקום ה-19 והיה כמעט לאלבום הראשון שלה שהגיע לעשרים המובילים.

מבקרי מוזיקה רבים מארגונים וגופי תקשורת שונים הכלילו את האלבום לסיכום האלבומים הטובים ביותר לשנת 2010. אלכס בנדי ממגזין *Access Hollywood* הכליל את האלבום במקום העשירי לפי בחירתו ברשימת 10 האלבומים הטובים ביותר לשנת 2010. בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-193 ברשימת 1000 האלבומים הטובים ביותר לשנת 2010.

## סינגלים
מתוך האלבום יצאו ארבעה סינגלים; "All the Lovers" אשר היה לסינגל הראשון מהאלבום וזכה להצלחה מסחרית כאשר הגיע למקום השלישי בבריטניה ולחמישייה הפותחת במדינות כמו בלגיה, צרפת, גרמניה, איטליה וספרד ולמקום השלוש עשרה באוסטרליה.

הסינגל השני מהאלבום היה השיר "Get Outta My Way" אשר יצא בספטמבר באותה השנה ואחריו יצא הסינגל "Better than Today" בדצמבר באותה השנה. הסינגל האחרון מהאלבום היה השיר "" אשר יצא במאי 2011.

אף אחד מהסינגלים לא הצליח לשחזר את ההצלחה של הסינגל הראשון מה שגרם למינוג לאכזב את חברת התקליטים שלה. בארצות הברית, כל הסינגלים מהאלבום שיצאו לאור, הגיעו לראש מצעד שירי הדאנס קלאב. על מנת לקדם את האלבום, מינוג יצאה לסיבוב ההופעות "" בשנת 2011.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קיילי מינוג
קטגוריה:אלבומים באנגלית
קטגוריה:אלבומים שהופקו על ידי ג'ים אליוט
קטגוריה:אלבומים שהופקו על ידי סטיוארט פרייס
קטגוריה:אלבומים שהופקו על ידי קלווין האריס
קטגוריה:אלבומים שהופקו על ידי קסנומניה
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת פרלופון
קטגוריה:אלבומי חברת קפיטול רקורדס
יחסי מזרח טימור – ספרד

**יחסי מזרח טימור–ספרד** הם היחסים הדיפלומטיים הרשמיים שבין **[[מזרח טימור|הרפובליקה הדמוקרטית של מזרח טימור]]** לבין **[[ספרד|ממלכת ספרד]]**.

## היסטוריה
בין הרפובליקה הדמוקרטית של מזרח טימור לבין ממלכת ספרד מתקיימים יחסים דיפלומטיים רשמיים.

ספרד כוננה לראשונה את יחסיה עם מזרח טימור ב-20 במאי 2002. נשיאת הסנאט הספרדי, אספרנסה אגירה , השתתפה בחגיגות העצמאות של מזרח טימור ב-20 במאי 2002 והיא עמדה בראש המשלחת הספרדית והמשלחת הכללית ששלח ארגון האיחוד האירופי למקום (נשיאת האיחוד האירופי הייתה ספרד באותה השנה). נשיאת הסנאט נפגשה עם ראש הממשלה של מזרח טימור, מרעי אלכת'ירי , ועם שר החוץ, ז'וזה רמוס הורטה, והיא הביעה את הסולידריות של ספרד כלפי אנשי מזרח טימור.

ראמוס-הורטה נסע למדריד ב-5 ביוני 2002 על מנת להשתתף בפגישה של ארגון ASEM  שנערכה במדריד. במדריד נפגש ראמוס-הורטה עם שר החוץ הספרדי, ז'וזפ פיקה. זהו היה הקשר הפורמלי רב הדרג הראשון של ספרד עם המדינה החדשה.

## יחסים כלכליים
חברת בנייה ספרדית הייתה האחראית על בניית כביש מהיר בבירה של מזרח טימור, דילי.

## נציגויות דיפלומטיות
* ספרד אינה מיוצגת במזרח טימור בדרג השגרירות. ספרד מיוצגת במזרח טימור בדרג הקונסולרי באמצעות קונסוליה רשמית שהיא מחזיקה בדילי, בירת המדינה. ספרד האמינה את שגרירותה שבג'קרטה, בירת אינדונזיה הסמוכה, על מזרח טימור.
* מזרח טימור אינה מיוצגת בספרד, הן בדרג השגרירות והן בדרג הקונסולרי. מזרח טימור האמינה על ספרד את שגרירותה שבליסבון, בירת פורטוגל הסמוכה.

## קישורים חיצוניים

* Ficha de Timor Oriental, אתר משרד החוץ של ספרד

## הערות שוליים

קטגוריה:ערכים ללא קטגוריות פיזיות - יחסי חוץ
Walkin' Back to Happiness

"**Walkin' Back to Happiness**" (בעברית: "**בחזרה** אל **האושר**") הוא סינגל משנת 1961 של הזמרת הלן שפירו. את השיר כתבו ג'ון שרדר ומייק הוקר. בליווי תזמורתי של נורי פראמור, יצא השיר בממלכה המאוחדת ב-29 בספטמבר 1961 בחברת התקליטים קולומביה (EMI). השיר הגיע למקום הראשון במצעד בממלכה המאוחדת ב-19 באוקטובר ושהה בו במשך שלושה שבועות. בארצות הברית הגיע השיר רק למקום ה-100 בבילבורד הוט 100, והוא השיר היחיד של שפירו שנכנס למצעד פזמונים בארצות הברית. הסינגל נמכר ביותר ממיליון עותקים וזיכה את הלן שפירו בתקליט זהב.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קפיטול רקורדס
קטגוריה:סינגלים בהוצאת קולומביה גרפופון קומפני
שתאי אדום-ראש

**שתאי אדום-ראש** (שם מדעי: *Quelea erythrops*) הוא מין של עוף מהסוג שתאי ממשפחת האורגיים, החי באפריקה שמדרום לסהרה.

שתאי אדום-ראש מגיע לאורך 16 סנטימטרים והזכר בעל ראש אדום, שהקנה לו את שמו, ואילו ראש הנקבה מפוספס אפור-חום וצהוב.

שתאי אדום-ראש חי באזורי סוואנה, ביצות ויערות באפריקה שמדרום לסהרה וניזון בעיקר מחרקים וזרעים.

מין זה תואר על ידי החוקר גוסטב הראטלאוב ב-1848.

## קישורים חיצוניים

## הערות שוליים

קטגוריה:טקסונים שתוארו בידי גוסטב הארטלאוב
קטגוריה:אורגיים
קטגוריה:קניה: עופות
קטגוריה:עופות הסוואנה האפריקנית
קטגוריה:בעלי חיים שתוארו ב-1848
Kiss Me Once

***Kiss Me Once*** (בעברית: "**נשק אותי פעם אחת**") הוא אלבום האולפן השנים עשר של הזמרת-יוצרת האוסטרלית קיילי מינוג. האלבום יצא לאור ב-14 במרץ 2014, על ידי חברות התקליטים פרלופון רקורדס ורוק ניישן. מתוך האלבום יצאו שני סינגלים.

האלבום הגיע למקום השני במצעד האלבומים הבריטי.

## רקע
אלבום זה היה אלבומה היחיד של מינוג שיצא על ידי חברת התקליטים רוק ניישן ואלבום האולפן האחרון של מינוג שיצא על ידי חברת התקליטים פרלופון. במהלך העבודה על האלבום, עבדה מינוג עם כותבים ומפיקים כמו סיה, קותפאדר, גרג קורסטין, פארל ויליאמס, מנק וכולי.

מבקרי מוזיקה רבים כינו את האלבום כחזרתה של מינוג למוזיקת הפופ אך האלבום משלב גם אלמנטים של דאנס-פופ, דיסקו, אלקטרו-פופ ו-R&B. מבחינה לירית האלבום עוסק בנושאים כמו רומנטיקה, סקס, העצמה עצמית ובילויים, בדומה לנושאים שונים עליהם דיברה מינוג בעברה.

## ביקורות והצלחה
עם יציאתו האלבום קיבל ביקורות חיוביות ממבקרי המוזיקה אשר רובם החמיאו לקסם של מינוג וליכולות הווקאליות שלה. אם כי הרבה מהמבקרים גם העבירו ביקורת כי האלבום אינו מחדש שום דבר ברמה המוזיקלית.

מבחינה מסחרית, האלבום זכה להצלחה נאה כאשר הגיע לעשירייה הפותחת במדינות כמו בריטניה, אוסטרליה, אירלנד, ספרד וצרפת ובארצות הברית הגיע למקום ה-31. אך למרות זאת האלבום לא הצליח לשחזר את ההצלחה של האלבומים הקודמים של מינוג מה שגרם לאכזבה מצד חברת התקליטים של מינוג שהביאה לעזיבתם בסופו של דבר.

## סינגלים וקידום
מתוך האלבום יצאו הסינגלים "Into the Blue" ו-"I Was Gonna Cancel", אשר זכו להצלחה בינונית. בנוסף, השירים "Sexercize" ו-"Beautiful" יצאו כסינגלים שיווקיים מתוך האלבום והשירים "Million Miles ו-"Les Sex" יצאו גם הם כסינגלים למספר תחנות רדיו מצומצמות.

על מנת לקדם את האלבום, יצאה מינוג לסיבוב ההופעות "Kiss Me Once Tour", באירופה, אוסטרליה ואסיה ואף בהמשך הוציאה די וי די של ההופעה.

## רשימת רצועות

## קישורים חיצוניים
* 

## הערות שוליים

קטגוריה:אלבומי קיילי מינוג
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי פארל ויליאמס
קטגוריה:אלבומים שהופקו על ידי MNEK
קטגוריה:אלבומים שהוקלטו באולפני ההקלטות של וסטלייק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי חברת וורנר רקורדס
קטגוריה:אלבומי חברת פרלופון
אטרומאוס

**אטרומאוס** (שם מדעי: *Etrumeus*) הוא סוג של דג ממשפחת הדוסמריים החי באזור האינדו פסיפי- כולל מפרץ אילת, וחדר גם ל בהגירה הלספסית.

אורכם של דגים בסוג נע בין 13 ל-14 סנטימטרים והם דומים לסרדינים. דגים אלה ניזונים בעיקר מזואופלנקטון והם נחשבים לדגי מאכל.

## מינים
* Etrumeus acuminatus 
* Etrumeus golanii
* Etrumeus makiawa 
* Etrumeus micropus 
* Etrumeus sadina 
* Etrumeus whiteheadi
* Etrumeus wongratanai
## קישורים חיצוניים

קטגוריה:סרדינאים
קטגוריה:טקסונים שתוארו בידי פיטר בליקר
קטגוריה:בעלי חיים שתוארו ב-1853
אחי-נצרן קווי

**אחי-נצרן קווי** (שם מדעי: *Balistapus undulatus*) הוא מין יחיד בסוגו של דג ממשפחת הנצרניים, והחי באזור האינדו-פסיפי כולל מפרץ אילת.

אחי-נצרן קווי מגיע לאורך 50 סנטימטרים וצבעו מגוון בצעירים והופך לחום בבוגרים.

דג זה ניכר בסנפיר הגב הראשון שהוא גבוה מסנפיר הגב השני.

אחי-נצרן קווי ניזון בעיקר מחסרי חוליות כמו קיפודי ים, תולעים, רכיכות וסרטנאים.
דג זה פעיל יום, חי לבדו, טריטוריאלי ויכול להיות אגרסיבי כלפי דגים אחרים.
## קישורים חיצוניים

קטגוריה:טקסונים שתוארו בידי מונגו פארק
קטגוריה:נצרניים
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1797
קטגוריה:דגים במפרץ אילת